Nuwe plan om agterstand met rybewyse te pak | Maroela Media
Nuwe plan om agterstand met rybewyse te pak
Die Gautengse departement vir paaie en vervoer het 'n nuwe veldtog bekend gestel om die agterstand in rybewyshernuwings in die provinsie te probeer uitwis.
Die Request a Slot-veldtog sal motoriste in staat stel om 'n besprekingsgleuf te versoek by die toetssentrum van hul keuse.
Motoriste se enigste uitweg is tans om aanlyn op die Natis-stelsel 'n afspraak te maak voordat daar na 'n lisensiesentrum gegaan kan word. Daar word egter net op sekere tye tydgleuwe by die verskillende lisensiesentrums beskikbaar gestel en dit word blitsvinnig opgeraap.
Jacob Mamabolo, Gautengse LUR vir paaie en vervoer, het gesê motoriste kan egter nou kies waarheen hulle wil gaan om hul rybewys te hernu en daar sal dan binne 30 dae 'n tydgleuf aan aansoekers toegeken word. Daar sal voorkeur gegee word aan diegene wie se rybewyse voor of tydens die inperking verval het.
Daar is nou nog maniere om 'n tydgleuf vir 'n rybewyshernuwing te versoek. Motoriste kan 'n e-pos stuur na [email protected] of [email protected]. Motoriste kan steeds ook op https://online.natis.gov.za 'n afspraak maak. Volgens Mamabolo sal motoriste ook van Maandag af 'n app kan aflaai om 'n tydgleuf te versoek.
Dit volg nadat die minister van vervoer, Fikile Mbalula, die spertyd vir die geldigheid van bestuurslisensies wat tussen 26 Maart verlede jaar en 31 Augustus vanjaar verval het, weer verleng het. Dié rybewyse bly nou geldig tot 31 Maart aanstaande jaar en geld vir alle leerlinglisensies, rybewyse, tydelike rybewyse en professionele bestuurspermitte.
Fikile Mbalula Gauteng rybewys
Baba Milané oorlede
Net jammer hulle het nie n plan om die agerstand van vuurwapen lisensie aansoeke aan te spreek nie.
Kry die kaders nie skaam nie, in die verlede het mens nooit so gesukkel nie.
Wat van bejaarde mense? Baie van hulle besit nie skootrekenaars. Hoe maak hulle?
Hoekom moet ons lisensies in elk geval hernu word? In die verlede het jy mos jou lisensie gekry en dit was nie nodig om dit te hernu nie.